Pan Aiying، مدرسة صينية في مدرسة Wutou المتوسطة في مقاطعة Qihe في شرق مقاطعة Shandong في الصين، مكنتش متخيلة إن رسايل الموبايل بتاعتها حتساعدها ترجع حاجاتها.
شاب راكب موتوسيكل سرق شنطتها اللي كان فيها موبايلها وكروت البنك و4,900 يوان، وهي راكبة عجلتها راجعة البيت يوم السبت بالليل.
Pan قالت إنها في الأول فكرت تبلغ البوليس، بس بعدين قررت تحاول تقنع الشاب يرجع شنطتها. Pan اتصلت على موبايلها المسروق من موبايل صاحبتها، بس محدش رد. فبدأت تبعت رسايل.
"أهلاً، أنا Pan Aiying، مدرسة في مدرسة Wutou المتوسطة. أكيد انت بتمر بظروف صعبة. لو كده، أنا مش حزعل منك." كتبت Pan في أول رسالة، بس محدش رد. "خلي ال4,900 يوان لو محتاجهم بجد، بس لو سمحت رجع لي باقي الحاجات. انت لسه صغير. الغلط وارد. بس تصحيح الغلط أهم من أي حاجة." Pan كتبت في رسالة تانية.
هي فقدت الأمل بعد ما بعتت 21 رسالة من غير أي رد وخططت تبلغ البوليس الصبح. لكن، لما خرجت من بيتها يوم الأحد الصبح، Pan لقت شنطتها المسروقة في الحوش. مفيش حاجة ضاعت.
"عزيزتي Pan: أنا آسف. أنا غلطت. سامحيني. انتي طيبة أوي رغم إني سرقت منك. حصحح غلطي وأبقى إنسان أمين،" ده كان مكتوب في جواب متساب مع الشنطة.
شنطة Pan Aiying كانت مسروقة قد ايه؟
حوالي يومين. حوالي 12 ساعة. حوالي يوم ونص. حوالي 24 ساعة.